ජනාධිපතිතුමා ප්‍රමුඛ රණවිරුවන් ලබාදුන් නිදහසේ වරමෙන් උතුරේ ජනතාවට උණ්ඩය වෙනුවට ඡන්ද බලය හිමිවු බව එක්සත් ජනතා නිදහස් සන්ධානයේ මහ ලේකම්, ඇමැති සුසිල් ප්‍රේමජයන්ත මහතා පැවැසීය.එය අපේත් සමස්ත රටේත් ජයග්‍රණයක් බව හෙතෙම කීවේය.ශ්‍රී ලංකා නිදහස් පක්ෂ මූලස්ථානයේ ඊයේ (22) පැවැති මාධ්‍ය හමුවේ දී ඇමැතිවරයා එසේ ප්‍රකාශ කළේය.වචනයේ පරිසමාර්ථ අර්ථයෙන්ම සතුටයි, නිදහසයි, ප්‍රජාතන්ත්‍රවාදයයි වයඹ, මධ්‍යම හා උතුරු පළාත් සභාවලින් එහි ජනතාවට හිමිවු බව සුසිල් ප්‍රේමජයන්ත මහතා කියා සිටියේය.යුද්ධය අවසන් කර සාමය හා සංවර්ධනය උතුරේ ජනතාවට ලබාදුන් ජනාධිපතිතුමා ප්‍රමුඛ රජය ඔවුනගේ දේශපාලන නිදහසද තහවුරු කිරීමට සමත් වු බවත් එයද දේශපාලන ජයග්‍රහණයකට වඩා රටේ ජයග්‍රහණය බවත් හෙතෙම පැවැසීය.වයඹ, මධ්‍යම පළාත්වල ඡන්ද පදනම ශක්තිමත් කරගත්තාසේම උතුරු පළාතේද ඡන්ද ප්‍රතිශතය වර්ධනය කර ගැනීමට එක්සත් ජනතා නිදහස් සන්ධානය සමත්වු බවද ඒ මහතා කීවේය.උතුරු පළාතේ මැතිවරණ ඉලක්ක කරගනිමින් වත්මන් රජය කිසි දිනෙක සංවර්ධනයන් නොකළ බව පැවැසු සුසිල් ප්‍රේමජයන්ත මහතා වසර තිහක් පුරා ගිලිහි ගිය සංවර්ධනය ලාබදීම එකම අරමුණ වු බව ප්‍රකාශ කළේය.සමස්ත ප්‍රතිඵල විශ්ලේෂණය කිරීමේදී එක්සත් ජාතික පක්ෂය හා ජනතා විමුක්ති පෙරමුණ දේශපාලන සෝදා පාළුවකට ලක්ව ඇති බවද ඇමැතිවරයා පැවැසීය.විදුලිබල හා බලශක්ති ඇමැති පවිත්‍රා වන්නි ආරච්චි මහත්මිය-යුද්ධය අවසන් කරලා සංවර්ධනය ලබාදුන් අපේ රජය අද වෙනකොට උතුරේ ජනතාවට ඡන්ද අයිතිය පවා දෙන්න සමත් වී සිටිනවා.